Ο σημαντικότερος λόγος που εμφανίζονται οι αιμορροΐδες και προκαλούν προβλήματα είναι το κάθισμα στην τουαλέτα για παραπάνω από πέντε λεπτά, η δυσκοιλιότητα και το έντονο σφίξιμο. Η παρατεταμένη παραμονή στην τουαλέτα προκαλεί έξοδο των αιμορροΐδων και χαλάρωση των ινών που τις συγκρατούν. Εάν οι αιμορροΐδες μείνουν έξω, το αίμα δεν επιστρέφει και διογκώνονται. Άλλες αιτίες που προκαλούν αιμορροΐδες είναι η ορθοστασία, η έντονη προσπάθεια και τα καθίσματα στην γυμναστική (squat). Η εγκυμοσύνη στις γυναίκες και η παχυσαρκία είναι πολύ σημαντικοί επιβαρυντικοί παράγοντες.